AĠENDA

It-Tnejn, 21 ta' Jannar, 2019 fl-4:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid min kien l-interlokutur tal-Awtorità tal-Ippjanar mas-sid/rappreżentant tal-kumpanija tal-private jet li bih il-persuna li d-dettalji dwarha qed jingħataw separatament, inġabet Malta fl-20 ta' Settembru 2018?

Jista' jgħid ukoll meta eżattament kien li sar il-kuntatt biex ġie ordnat il-private jet?

L-ONOR.

JASON AZZOPARDI staqsa lill-

Jista' l-Ministru jgħid jekk ordnax li l-persuna li d-dettalji dwarha qed jingħataw separatament, membru tal-Bord tal-Awtorità tal-Ippjanar, tirrifondi l-ħlas li sar biex hija tinġab Malta bi private jet fl-20 ta' Settembru 2018?

Jekk ma għamilx din l-ordni, jista' jgħid għalfejn?

L-ONOR.

JASON AZZOPARDI staqsa lill-

Jista' l-Ministru jgħid jekk huwa qattx għamel użu minn xi private jet proprjetà tal-istess proprjetarju tal-private jet li ntuża biex tinġab membru tal-Bord tal-Awtorità tal-Ippjanar u ċjoè l-kumpanija li d-dettalji dwarha qed jingħataw separatament?

Jekk iva, meta u għal liema skop?

L-ONOR.

JASON AZZOPARDI staqsa lill-

Jista' l-Ministru jgħid kemm-il darba huwa għamel użu minn xi private jet fl-aħħar leġiżlatura u f'din il-leġiżlatura?

X'kienet l-ispiża kull darba u x'kienet id-destinazzjoni?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid kif qed isir it-tqassim tal-bins fir-residenzi, minn min, u kif intgħażlu, qabel ma tiġi fis-seħħ l-iskema ta' ġbir ta' skart separat fil-31 ta' Ottubru li ġej?

L-ONOR.

JASON AZZOPARDI staqsa lill-

Ministru għall-Ġustizzja, Kultura u Gvern Lokali

Jista' l-Ministru jispjega għalfejn wara biss ħames xhur mill-inawgurazzjoni tal-pavimentar tal-Pjazza ta' Raħal Ġdid, diġà hemm parti mill-art pavimentata fil-kantuniera ta' Triq Ninu Cremona mal-pjazza, li sfrundat bil-konsegwenza li issa tqegħdet pjanċa tal-ħadid li qed tagħmel storbju sħiħ kull meta tgħaddi vettura minn fuqha bil-konsegwenza li mhux qed jitħallew jorqdu r-residenti tal-viċin?

Jista' jgħid x'passi ttieħdu kontra min għamel xogħol daqstant dilettantesk u ħażin?

L-ONOR.

KAROL AQUILINA staqsa lill-

Ministru għall-Intern u Sigurtà Nazzjonali

Jista' l-Ministru jgħid kemm ġew irrapurtati persuni neqsin, sena b'sena, mis-sena 2013 sad-data li tiġi mwieġba din il-mistoqsija parlamentari?

Jista' jgħid l-età u s-sess tal-persuni li ġew irrapurtati neqsin?

Jista' jgħid kemm minn dawn il-persuna baqgħu ma nstabux?

L-ONOR.

KAROL AQUILINA staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jikkonferma li l-persuna li d-dettalji tagħha qegħdin jingħataw separatament hija ingaġġata bħala Projects Director fi ħdan is-Segretarjat tiegħu bħala Deputat Prim Ministru?

L-ONOR.

KAROL AQUILINA staqsa lill-

Jista' l-Ministru jpoġġi fuq il-Mejda tal-Kamra kopja tar-rapporti, ittri u/jew dokumenti oħra kollha li ntbagħtu mill-Gvern Malti lill-Group of States against Corruption (GRECO) tal-Kunsill tal-Ewropea mis-sena 2013 sad-data li tiġi mwieġba din il-mistoqsija parlamentari?

L-ONOR.

KAROL AQUILINA staqsa lill-

Jista' l-Ministru jgħid, sena b'sena, mis-sena 2013 sad-data li tiġi mwieġba din il-mistoqsija parlamentari, kemm-il każ kien hemm li fih Imħallef li jkun qagħad f'kawża rrakkomanda lill-President ta' Malta li persuna kkundannata tingħata maħfra jew tnaqqis tal-piena skont dak li jipprovdi l-artikolu 494 tal-Kodiċi Kriminali (Kap. 9 tal-Liġijiet ta' Malta)?

Jista' jgħid dwar liema reati kienu jirreferu dawn ir-rakkomandazzjonijiet, f'kemm il-każ ingħatat maħfra u f'kemm il-każ ingħata tnaqqis tal-piena?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid x'proprjetajiet għandu l-Gvern fil-Belt Valletta mingħajr ma jindika l-isem u d-dettalji personali tal-persuni li għandhom il-pussess tal-imsemmija proprjetajiet?

Jista' jgħid ukoll f'liema triq jinsabu dawn il-proprjetajiet, x'inhu l-użu ta' kull proprjetà, jekk humiex mogħtija b'enfitewsi, b'kirja, b'encroachment, b'tolleranza jew b'titolu prekarju lil terzi u kemm huwa l-ammont ta' ċens, kirja jew xort'oħra li titħallas lill-Gvern kull sena?

L-ONOR.

KAROL AQUILINA staqsa lill-

Ministru għall-Ekonomija, Investiment u Negozji Żgħar

Jista' l-Ministru jwieġeb il-mistoqsija parlamentari 7861 u jgħid jekk sarux trasferimenti u/jew pagamenti, inkluż iżda mhux biss, ta' pagi, f'kontijiet li jinsabu fil-bank li l-isem u d-dettalji tiegħu qegħdin jingħataw separatament, mill-Ministeru u/jew mill-entitajiet kollha li jaqgħu taħtu mis-sena 2013 sad-data li tiġi mwieġba din il-mistoqsija parlamentari?

Jekk iva, jista' jgħid dwar xiex kienu dawn it-trasferimenti u/jew pagi u kemm kien it-total tal-ammont li ġie trasferit?

L-ONOR.

CHRIS SAID staqsa lill-

Ministru għal Għawdex

Tista' l-Ministru tpoġġi fuq il-Mejda tal-Kamra d-dettalji kollha dwar il-kiri ta' vetturi minn kull dipartiment u entità li taqa' taħtha li saru mill-bidu tas-sena 2013 sal-lum?

Tista' tgħid ukoll minn liema kumpanija jew individwi ġew mikrija, u jekk il-kirja f'kull każ saritx wara sejħa għall-offerti, sejħa għal kwotazzjonijiet jew b'direct order?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid kemm tqassmu fuljetti u materjal ieħor stampat fid-djar mis-sena 2013 sal-lum, maqsuma sena b'sena?

Tista' tagħti d-dettalji tal-materjal imqassam fid-djar, x'tip ta' karta ntużat, fejn ġie stampat il-materjal, kemm sewa kull fuljett jew materjali li ntbagħat u jekk tqassamx bil-posta jew xi mezz ieħor?

Jekk b'mezz ieħor kif tqassam u kemm sewa t-tqassim ta' kull fuljett jew materjal li ntbagħat, sew jekk bil-posta jew b'xi mezz ieħor?

L-ONOR.

CHRIS SAID staqsa lill-

Ministru għal Għawdex

Tista' l-Ministru tagħti aktar dettalji dwar it-tweġiba għall-mistoqsija parlamentari 7692 u tgħid fiex kien jikkonsisti t-tieni mandat u fuq xiex sar, rigward Triq ta' Ġorf ġewwa x-Xagħra?

X'sar mill-Ministeru għal Għawdex?

Jekk kien hemm deċiżjoni mill-Qorti, tista' l-Ministru tpoġġi kopja tad-deċiżjoni fuq il-Mejda tal-Kamra?

Jekk le, tista' tgħid xi ftehim sar?

L-ONOR.

CHRIS SAID staqsa lill-

Jista' l-Ministru jgħid kemm hemm bdiewa li qed iħallsu l-qbiela tar-raba' tal-Gvern fl-Uffiċċju tal-Artijiet f'Għawdex?

Għal kull każ f'liema lokalitajiet f'Għawdex qiegħed ir-raba' li għalih qed titħallas il-qbiela u kemm hu n-numru ta' bdiewa li qed iħallsu l-qbiela?

Tista' tgħid jekk humiex bdiewa part-time jew full-time?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid mill-€140 miljun ta' investiment fit-toroq minn fondi tal-Unjoni Ewropea mħabbra f'konferenza tal-aħbarijiet li saret minn esponenti tal-Gvern nhar is-Sibt 11 ta' Novembru, kemm minnhom se jintużaw fuq toroq jew proġetti f'Għawdex?

Tista' tagħti lista ta' toroq f'Għawdex li se jsiru b'dawn il-fondi?

L-ONOR.

CHRIS SAID staqsa lill-

Ministru għal Għawdex

Tista' l-Ministru twieġeb il-mistoqsija parlamentari 7815 u tgħid kemm u x'tip ta' ramel u żrar intuża mid-Direttorati li jaqgħu taħt ir-responsabbiltà tal-Ministeru għal Għawdex, sena b'sena u xahar b'xahar mis-sena 2013 sal-lum?

Tista' tgħid fejn intuża dan ir-ramel u żrar u tgħid ukoll fuq kull proġett/biċċa xogħol min kienet il-persuna li ordnat ir-ramel jew żrar u min kienet il-persuna li ċċertifikat li ntuża dan l-ammont u min kienu l-kuntratturi li ssupplixxew dan il-materjal u kemm kienet l-ispiża xahar b'xahar u sena b'sena fuq dan il-materjal?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid kemm hu n-numru ta' persuni li qed jistennew intervent u/jew operazzjoni fl-Isptar Mater Dei jew f'xi sptar ieħor, u jagħti n-numru ta' pazjenti skont kull kategorija ta' intervent mediku?

Jista' jgħid ukoll kemm ilhom jistennew skont dawn il-perjodi li ġejjin:

a) anqas minn tliet xhur;

b) bejn 3 u sitt xhur;

c) bejn 7 u 12-il xahar;

d) bejn 13 u 24 xahar;

e) bejn 25 u 36 xahar; u

f) aktar minn 36 xahar?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm hemm persuni jistennew is-servizz tal-Home Help?

Kemm ra każijiet ġodda l-bord matul is-sena 2018 u kemm minnhom ingħataw is-servizz?

Kemm ġew miċħuda s-servizz?

L-ONOR.

IVAN BARTOLO staqsa lill-

Jista' l-Ministru jgħid jekk il-Gvern iżommx statistika ta' kemm hemm djar abitabbli jew potenzjalment abitabbli li huma vojta u ma jintużawx għal skopijiet residenzjali?

Jista' jippreżenta din l-istatistika jekk teżisti u possibbilment jaqsam l-informazzjoni skont il-lokalità?

L-ONOR.

IVAN BARTOLO staqsa lill-

Jista' l-Ministru jgħid kemm hawn blokok ta' flats tal-Gvern (dawk li jaqgħu taħt il-pussess tal-Awtorità tad-Djar), lokalità b'lokalità f'Malta u f'Għawdex?

Kemm hemm appartamenti f'sular tal-blokok?

L-ONOR.

RYAN CALLUS staqsa lill-

Jista' l-Ministru jgħid jekk sarux pagamenti lil dawk il-ħaddiema li applikaw għall-għotja ta' darba għal persuni li qabel ma daħlu uffiċjalment fis-Servizz Pubbliku wara s-16 ta' Jannar 1979 għamlu xi żmien jaħdmu f'Dipartiment tal-Gvern qabel l-1979?

L-ONOR.

EDWIN VASSALLO staqsa lill-

Ministru għall-Affarijiet Ewropej u Ugwaljanza

Tista' l-Ministru tgħid x'kienet ir-raġuni li waslet sabiex kien hemm applikazzjonijiet għall-fondi li damu mas-sena u nofs u anke għal sentejn, sakemm ġew trattati?

L-ONOR.

EDWIN VASSALLO staqsa lill-

Ministru għall-Intern u Sigurtà Nazzjonali

Jista' l-Ministru jgħid x'kienet ir-raġuni li nbidlu l-ħinijiet tal-viżitaturi tal-qraba ma' residenti tal-Faċilità Korrettiva ta' Kordin?

Jista' jgħid illum x'inhi l-iskeda tal-ħinijiet tal-viżitaturi tal-qraba ma' residenti fil-Faċilità Korrettiva ta' Kordin?

L-ONOR.

EDWIN VASSALLO staqsa lill-

Tista' l-Ministru tgħid kemm kien l-ammont ta' fondi (valur f'euros) li kienu dovuti għall-bdiewa u r-raħħala u spiċċaw intużaw għat-toroq għas-snin 2016 u 2017?

Tista' tgħid kemm kien l-ammont ta' fondi (valur f'euros) li ttieħdu mill-bdiewa u r-raħħala u kemm kienu l-ammonti ta' bdiewa u raħħala li bbenefikaw mill-fondi tal-Unjoni Ewropea għall-qasam tal-biedja?

L-ONOR.

EDWIN VASSALLO staqsa lill-

Tista' l-Ministru tgħid kemm kien l-ammont ta' fondi (valur f'euros) li kienu dovuti għas-sajjieda u spiċċaw intużaw f'xi qasam ieħor għas-snin 2016 u 2017?

Tista' tgħid il-fondi li kienu dovuti għas-sajjieda u tali fondi ma ngħatawx, f'liema oqsma ntefqu?

Tista' tgħid kemm kien l-ammont ta' fondi (valur f'euros) li ttieħdu mis-sajjieda u kemm kien l-ammont ta' sajjieda li bbenefikaw mill-fondi tal-Unjoni Ewropea fil-qasam rispettiv?

L-ONOR.

ROBERT CUTAJAR staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jara li tappiera fi Triq Lewis Wettinger (Mellieħa bypass) issirilha l-manutenzjoni meħtieġa, sabiex jieqaf l-inkonvenjent li qed toħloq lir-residenti tal-madwar?

L-ONOR.

ROBERT CUTAJAR staqsa lill-

Jista' l-Ministru jara li l-parti tat-triq (viċin il-bus stop) fuq il-Pont tal-Mistra li qed iżżomm l-ilma tax-xita, bil-konsegwenza li qed jinħoloq inkonvenjent għax-xufiera li jgħaddu minnha kif ukoll lil dawk il-persuni li jkunu qed jistennew is-servizz tat-trasport pubbliku, isirilha l-manutenzjoni meħtieġa?

L-ONOR.

ROBERT CUTAJAR staqsa lill-

Jista' l-Ministru jgħid fiex wasal il-proċess tal-applikazzjoni (PA 05985/09) għall-permess ta' kamra tan-nar fil-Mellieħa?

L-ONOR.

ROBERT CUTAJAR staqsa lill-

Jista' l-Ministru jindika fiex wasal il-proċess tal-applikazzjoni (PA 5909/17) quddiem l-Awtorità tal-Ippjanar b'rabta mal-binja ta' lukanda u appartamenti fid-daħla tal-Mellieħa preċiżament bejn Triq in-Nases u Triq il-Fortizza?

L-ONOR.

ROBERT CUTAJAR staqsa lill-

Jista' l-Ministru jgħid kemm hi t-talba għall-għoli/sulari tal-lukanda u l-appartamenti li tagħhom hemm l-applikazzjoni (PA 5909/17) quddiem l-Awtorità tal-Ippjanar liema binja tinsab bejn Triq in-Nases u Triq il-Fortizza?

L-ONOR.

ROBERT CUTAJAR staqsa lill-

Jista' l-Ministru jgħid jekk b'rabta mal-applikazzjoni PA 5909/17 (lukanda u appartamenti fid-daħla tal-Mellieħa) hux se jkun hemm talba mill-awtoritajiet konċernati sabiex isiru studji dwar l-impatti soċjali u dak tat-traffiku fil-lokalità tal-Mellieħa?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm kien hemm persuni li talbu trasferiment tal-valur tal-pensjoni tagħhom mis-sistema tas-Sigurtà Soċjali Maltija għal dawk l-istituzzjonijiet Ewropej (transfer out) u viċi-versa (transfer in) skont l-Avviżi Legali 17 u 120 tal-2012?

Jista' jgħid ukoll kemm minn dawn it-talbiet għadhom pendenti, sena b'sena mill-2016 sa meta tiġi mwieġba din il-mistoqsija?

L-ONOR.

HERMANN SCHIAVONE staqsa lill-

Ministru għat-Turiżmu

B'referenza għat-tweġiba tal-mistoqsija parlamentari 8212, jista' l-Ministru jgħid jekk sakemm Malta Freeport Corporation taġġorna ruħha fuq l-iżviluppi tax-shore to vessel supply u l-istallazzjoni tagħha fil-Port Ħieles, hux jikkunsidra li jwaqqaf l-operat tal-Freeport matul is-sigħat tal-lejl sabiex il-poplu ta' Birżebbuġa jkun jista' jorqod bil-kwiet?

L-ONOR.

HERMANN SCHIAVONE staqsa lill-

Jista' l-Ministru jgħid meta se jitkomplew ix-xogħlijiet li diġà bdew fuq Triq tal-Ġebel u Triq San Patrizju f'Birżebbuġa?

L-ONOR.

BYRON CAMILLERI staqsa lill-

Jista' l-Ministru jgħid jekk il-Kummissarju għat-Tfal investigatx artiklu li xxandar fuq is-sit "lovinmalta.com" https://lovinmalta.com/news/news-video/watch-7-total-wtf-moments-from-this-new-maltese-modelling-tv-show u sussegwentament il-programm li xxandar fuq l-istazzjon Net tv bl-isem ta' 'Akila' fejn waqt l-istess programm żewġ tfajliet minuri, li skont l-istess artiklu għandhom tlettax u ħmistax-il sena, ġew mistoqsija jekk kenux lesti jieħdu ritratti lebsin 'lingerie'?

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid jekk l-Awtorità tax-Xandir investigatx artiklu li xxandar fuq is-sit "lovinmalta.com" https://lovinmalta.com/news/news-video/watch-7-total-wtf-moments-from-this-new-maltese-modelling-tv-show u sussegwentament il-programm li xxandar fuq l-istazzjon Net tv bl-isem ta' 'Akila' fejn waqt l-istess programm, żewġ tfajliet minuri, li skont l-istess artiklu għandhom tlettax u ħmistax-il sena, ġew mistoqsija jekk kenux lesti jieħdu ritratti lebsin 'lingerie'?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jpoġġi fuq il-Mejda tal-Kamra lista ddettaljata ta' kuntatti (flimkien mal-email address tagħhom) li huma responsabbli mill-entitajiet, dipartimenti, eċċ. li jaqgħu taħt il-Ministeru tiegħu?

L-ONOR.

ETIENNE GRECH staqsa lill-

Jista' l-Ministru jgħid x'benefiċċji hemm indikati għall-anzjani u għal min jieħu ħsiebhom skont l-aħħar Budget?

L-ONOR.

ETIENNE GRECH staqsa lill-

Jista' l-Ministru jgħid kemm kien hemm residenti fid-Djar tal-Anzjani li ressqu xi ilmenti?

Fuqiex kienu dawn l-ilmenti?

F'liema Dar Residenzjali saru dawn l-ilmenti matul is-snin 2017 u 2018?

L-ONOR.

ETIENNE GRECH staqsa lill-

Jista' l-Ministru jgħid kemm hija kkalkulata n-nefqa ta' sodda għal kull lejl fir-Residenza San Vinċenz de Paul?

L-ONOR.

ETIENNE GRECH staqsa lill-

Jista' l-Ministru jgħid f'liema stat jinsabu l-anzjani li huma residenti fi Djar Residenzjali tal-Gvern?

L-ONOR.

ETIENNE GRECH staqsa lill-

Ministru għall-Intern u Sigurtà Nazzjonali

Jista' l-Ministru jindika kemm ġew irrapurtati lill-pulizija, każijiet ta' abbuż fuq l-anzjani fis-sena 2017 u 2018?

ORDNIJIET TAL-ĠURNATA

Abbozz Nru 69 – Abbozz ta' Liġi biex jemenda l-Att dwar il-Patrimonju Kulturali – Tieni Qari (Kont.) – Ministru għall-Ġustizzja, Kultura u Gvern Lokali.

Abbozz Nru 68 – Abbozz ta' Liġi li jemenda Diversi Liġijiet dwar il-Ħarsien Soċjali – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 65 - Abbozz ta' Liġi li Jimplimenta Miżuri tal-Estimi - Tieni Qari - Ministru għall-Finanzi.

Abbozz Nru 67 – Abbozz ta' Liġi tal-2018 li jemenda l-Kodiċi dwar il-Liġijiet tal-Pulizija – Tieni Qari – Ministru għall-Intern u s-Sigurtà Nazzjonali.

Abbozz Nru 70 - Abbozz ta' Liġi dwar Żoni Ħielsa f'Malta – Tieni Qari - Ministru għall-Ekonomija, Investiment u n-Negozji Żgħar.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Tieni Qari - Ministru għal Għawdex.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 75 – Abbozz ta' Liġi tal-2019 li jemenda l-Kodiċi tal-Liġijiet tal-Pulizija – Tieni Qari - Ministru għall-Intern u s-Sigurtà Nazzjonali.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 60 - Abbozz ta' Liġi dwar it-Trademarks – Tielet Qari - Ministru għall-Ekonomija, Investiment u n-Negozji Żgħar.

Abbozz Nru 57 - Abbozz ta' Liġi li jemenda l-Att dwar l-Iżvilupp Sostenibbli – Tielet Qari - Ministru għall-Ambjent, Żvilupp Sostenibbli u Tibdil fil-Klima.

18 ta' Jannar 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI GĦALL-ISTANDARS FIL-ĦAJJA PUBBLIKA

Il-Kumitat Permanenti għall-Istandards fil-Ħajja Pubblika se jiltaqa' nhar it-Tlieta, 22 ta' Jannar 2019 fit-3.00 pm fil-Kamra tal-Kumitati fil-Parlament, il-Belt Valletta, b'din l-aġenda:

Laqgħa mal-Kummissarju għall-Istandards fil-Ħajja Pubblika, Dr George Hyzler.

Ħidma tal-Kumitat Permanenti dwar l-Istandards fil-Ħajja Pubblika.

KUMITAT PERMANENTI DWAR IL-ĦATRIET PUBBLIĊI

Il-Kumitat Permanenti dwar il-Ħatriet Pubbliċi se jiltaqa' nhar it-Tlieta, 22 ta' Jannar 2019 fl-4.30 pm fil-Kamra tal-Kumitati fil-Parlament, il-Belt Valletta, b'din l-aġenda:

Konferma tal-Minuti.

Smigħ fir-rigward tan-nomina tas-Sur Karl Izzo għall-ħatra ta' Ambaxxatur ta' Malta mhux residenti għall-Montenegro.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 23 ta' Jannar 2019 fis-2:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti; u

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi se jiltaqa' nhar it-Tlieta, 29 ta' Jannar 2019 fl-4.30 pm fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz ta' Liġi li jemenda l-Att dwar l-Amministrazzjoni Pubblika - Abbozz Nru 63 - Segretarju Parlamentari għar-Riformi, Ċittadinanza u Simplifikazzjoni tal-Proċessi Amministrattivi – (Kont.).

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 66 – Abbozz ta' Liġi li jemenda l-Ordinanza dwar il-Professjoni Medika u l-Professjonijiet li għandhom x'jaqsmu magħha u l-Ordinanza dwar Mediċini Perikolużi - Deputat Prim Ministru u Ministru għas-Saħħa.

KUMITAT PERMANENTI DWAR L-AFFARIJIET BARRANIN U EWROPEJ

Il-Kumitat Permanenti dwar l-Affarijiet Barranin u Ewropej se jiltaqa' nhar l-Erbgħa, 30 ta' Jannar 2019, fl-4.45 pm fil-Kamra tal-Kumitati fil-Parlament b'din l-aġenda:-

Laqgħa fuq il-prijoritajiet u skambju ta' veduti fuq policies tal-Istati Uniti mas-Sur Mark Schapiro, Chargé d'Affaires a.i. u s-Sinj.

Marjorie Christian mill-Ambaxxata tal-Istati Uniti tal-Amerika.

Diskussjoni skont Art.

4 (2) tal-Att dwar l-Unjoni Ewropea dwar ir-ratifika tal-Ftehim ta' Koperazzjoni bejn l-Unjoni Ewropea u l-Istati Membri tagħha, u l-Iżvizzera, dwar il-European Satellite Navigation Programmes.

Affarijiet oħra.

KUMITAT TAL-KONTIJIET DWAR L-UFFIĊĊJU NAZZJONALI TAL-VERIFIKA

Il-Kumitat tal-Kontijiet dwar l-Uffiċċju Nazzjonali tal-Verifika se jiltaqa' nhar it-Tnejn, 4 Frar 2019 fl-4:30 pm fil-Kamra tal-Kumitati fil-Parlament, b'din l-aġenda:

Konferma tal-Minuti; u

Trasferiment ta' art lill-International Hotel Investiments (IHI) plc (Kont.).

18 ta' Jannar 2019 SKRIVAN TAL-KAMRA